Wafahamu wachezaji wanaosakwa na Arsenal, Manchester United, Manchester City, Chelsea Liverpool\nWachezaji wanaosakwa na klabu za England

Je ni wachezaji wapi watakuwa katika orodha ya - mameneja wa Ligi Kuu?

Arsenal

Arsenal wanahitaji ubunifu na msukumo kutoka mahali pengine kwani wale walioletwa mpaka sasa baadhi yao wamejeruhiwa (Thomas Partey) au hawajaleta mabadiliko makubwa (Willian) hii ni baada ya klabu hiyo kuanza msimu kwa kuandikisha matokeo mabaya.

Kiungo wa kati wa zamani wa Tottenham Christian Eriksen, ambaye aliangushwa vibaya na Inter Milan, anapigiwa upatu kusajiliwa na klabu hiyo, Kwani kumpata Houssem Aouar kutoka Lyon, mwezi Januari itakuwa kibarua kigumu.

Emi Buendia wa Norwich pia huenda akawa mmoja wa wachezaji ambaye yuko katika kiwango cha bei ya Arsenal.

Meneja Mikel Arteta ameahidiwa usaidizi na mkurugenzi wa kiufundi Edu; na mahesabu yanapigwa. 

Wakati Arsenal inapoangalia bajeti yake na kujitathmini, Je hatimaye watafanikiwa kumuondoa  Mesut Ozil katika bili yao ya mshahara mwezi Januari?

Chelsea

Inafahamika wazi mi mchezaji meneja wa Chelsea Frank Lampard angelipenda ajiunge na kikosi chake - lakini anachotaka na kile atakachopata huenda ikiwa vitu viwili tofauti katika so la Januari.

Lampard angelipendelea kumsajili Declan Rice - kiungo wa kati ambaye ana uwezo wa kuwa mlinzi wa safu ya kati - lakini je West Ham wanapanga kumuuza January? Bila shaka,  hilo huenda lisifanyike.

Chelsea na Lampard wtalazimika kusubiri na kuelekeza darubini yao katika kuwaondoa baadhi ya wachezaji katika bili yao ya mishahara, kama Antonio Rudiger, Andreas Christensen na Marcos Alonso.

Crystal Palace

Usitarajie usajili wa hali ya juu kutoka kwa meneja wa Crystal Palace  Roy Hodgson. Kuna hata uwezekano wa kukomeshwa kwa uvumi usiokuwa na mwisho unaomzunguka Wilfried Zaha, aliyehusishwa na kuondoka klabu hiyo tukio ambalo halikufanyika.

Everton

Mkurugenzi wa soda wa Everton Marcel Brands sio shabiki wa kununua wachezaji Januari lakini meneja Carlo Ancelotti huenda akataka kuimarisha kikosi chake ambacho baadhi ya wachezaji walijeruhiwa lakini kinatazamia kuwa imara nusu ya pili ya...\n\ntl;dr:
Wakati nusu ya kwanza ya msimu wa 2020-21 wa Ligi Kuu ya England unakaribia kumalizika, timu zinazoshiriki ligi hiyo bila shaka zimeanza kutafakari ni wapi vikosi vyao vinahitaji kuimarishwa.